
EDITORYAL 


Itanghal ang Bagong Hukbong Bayan -- ang sandata ng 
mamamayan laban sa teroristang rehimeng US-Duterte! 


igit limang dekadang pag-iral at pagpupunyagi ng BHB ang nagpapawalang-saysay sa pagyayabang ni 

Duterte na “uubusin ang NPA” at “papatayin lahat ng komunista”. Bago pa man ang kanyang rehimen, 
matagumpay nang binigo ng BHB ang mga kampanyang panunupil ng mga nagdaang rehimen sa dikta ng 
imperyalismo. 


Ang mga tagumpay ng BHB sa sa NDFP noong 2017, todo larga task force. Pinalaganap ang mga 


nakaraang 52 taon at matatag na na ang kahibangang pulbusin kahangalang Bs pagdedeklara. ng 
pag-abante ng digmang bayan ay ang rebolusyon. Todo buhos persona non grata at kampanyang 
banta sa lokal na naghaharing- ang pondo sa AFP-PNP at sa pagpapasuko. Tinatakang terorista 
uri at imperyalismo. Sinasagkaan kontra-rebolusyonaryong gera. ang mga rebolusyonaryo at 
nito ang walang pakundangang Sa pambansang badyet noong tinatakot ang mga pamantasan, 


pagkakamal ng yaman at 2020, may kabuuang P374 bilyon simbahan, NGO at iba pang 
kapangyarihan ng kasalukuyang para sa AFP at PNP. Ngayong institusyon na kundenahin ang PKP- 
naghaharing pangkating Duterte at 2021, sa gitna ng paglaban sa BHB sang-ayon sa kabulastugang 
pandarambong ng imperyalismo. pandemya, naglaan ng P38 bilyon ito. 

para sa modernisasyon ng AFP 
at P19 bilyon para sa NTF-ELCAC. 
Inuutusan ang lahat ng galamay 
ng reaksyunaryong 7 gubyerno 
hanggang sa antas barangay na 
magsilbi. sa anti-komunistang 


Pandayan ng BHB at 
sambayanan ang buhay-at- 
kamatayang pakikihamok sa 
teroristang rehimeng Duterte. 
Pinalaki ang bilang ng AFP-PNP at 


Bangungot para sa mga 
mapagsamantala ang pagbabangon 
at pag-aarmas ng mamamayan. 
Kaya sapul nang  arbitraryong 
talikdan ng GRP ang peace talks 

Ang KALATAS ang opisyal na pahayagan 
ng rebolusyonaryong mamamayan ng Timog 
Katagalugan. Pinapatnubayan ito ng Marxismo- 
Leninismo-Maoismo. Inilalathala ito ng Partido 
Komunista ng Pilipinas (MLM) at ng Bagong 
Hukbong Bayan ng Timog Katagalugan. 


Inaanyayahan ng pamatnugutan ang mga 
mambabasa na mag-ambag sa pagpapahusay 
ng. ating 


pahayagan. Magpadala. ng 


mga komentaryo at mungkahi, balita at 


rebolusyonaryong karanasan ma maaaring 
ilathala sa ating pahayagan. Ito ay tumatanggap 
ng mga liham sa: 


(Ka) st.kalatas@gmail.com 
@ balikwastk.wordpress.com 

ginawang mas masinsin ang pakat ng kaaway sa mga eryang pokus 
nito tulad ng TK. Sa ngayon, may 22 panagupang batalyon ng AFP- 
PNP na sinusuportahan ng 6 na batalyon ng CAFGU sa rehiyon. 
Sa tulong ng US, sinasanay ang mga militar at pulis sa iba't ibang 
tipo ng operasyon sa lupa, himpapawid, katubigan, kalunsuran at 
pati kombat sa gabi. Pinasidhi ang pang-aatake sa mga komunidad 
gamit ang mga modernong armas pandigma tulad ng mga drone, 
helikopter, eroplano, kanyon, at iba pa. 


Mala-halimaw ang AFP-PNP na death squad ng mamamatay- 
taong rehimen. Tahasan nitong nilalabag ang internasyunal na 
makataong batas at mga alituntunin sa pakikidigma. Walang 
awang pinapatay ang mga kasapi ng BHB na wala nang kapasidad 
lumaban o mga hors de combat. Tinutugis at pinapatay ang mga 
ex-NPA o yaong mga bumalik sa sibilyang pamumuhay upang may 
maipagyabang na tropeo sa bigo nilang gera. Wala rin itong patawad 
sa paglikida sa lahat ng binabansagang 'banta sa seguridad” at 
“kalaban ng estado”, kaya pati mga aktibista ay tinatarget gaya ng 
nangyaring Madugong Araw ng Linggo noong Marso 7 at pataksil 
na pagpatay sa unyonistang si Dandy Miguel noong Marso 28. 


Mabigat ang puhunan ng rebolusyonaryong mamamayan upang 
pangibabawan ang mga imbing kontra-komunistang pakana ng 
estado. Katumbas ng laking platun ang bilang ng mga Pulang 
mandirigma ng MGC-BHB TK na nasawi sa mga labanan at pinaslang 
ng kaaway noong 2020. Kabilang dito ang mga lider ng rebolusyon 
sa rehiyon na sina Bonifacio “Ka Nato” Magramo at Mario “Ka 
Jethro” Caraig. Ipinagmamalaki sila ng rebolusyonaryong kilusan 
at ginagawaran ng habambuhay na pagdakila bilang mga tunay na 
bayani at huwarang anak ng bayan! 


Dahil sa pagpupunyagi ng mamamayan at BHB, bigo ang 
rehimeng Duterte na tupdin ang maitim nitong plano. Pahiyang- 
pahiya ito sa paulit-ulit na pag-aatras ng dedlayn ng pagwasak 
sa PKP-BHB. Nananatili ang 110 larangang gerilya ng PKP-BHB sa 
buong bansa. Patuloy ang pagputok ng mga taktikal na opensiba 
(TO) laban sa abusadong AFP-PNP at mga sagadsaring kaaway sa 
uri. Mula 2017-2020, naglunsad ang MGC ng 276 TO at nagsamsam 
ng 159 armas. Nagdulot ang mga opensiba ng BHB sa nakaraang 
apat na taon ng higit isang batalyong kaswalti sa AFP-PNP-CAFGU: 
284 patay, 261 sugatan, 2 binihag at 10 sumuko sa labanan. 


Tinatamasa ng BHB sa 52 taon ang nag-uumapaw na 
pagmamahal ng mamamayan na hindi kayang pigilan ng karahasan 
ng estado. Sa kagipitan at kahirapan sa panahon ng pandemya, 
magkasama ang BHB at masa. Kasama nitong nakikidigma ang 
mamamayan kaya hindi ito nauubusan ng pamamaraan kung 
paano biguin ang kaaway. Bawat pagkabuwal ng Pulang Hukbo sa 
labanan ay tinutumbusan ng pagsasalin ng bagong dugo mula sa 
milyong inaapi't pinagsasamantalahan. 


Hindi mapaghihiwalay ang BHB at mamamayan. Patuloy na 
minamahal at sinusuportahan ang BHB ng masa dahil sa katapatan 
nitong tupdin ang kanyang mga tungkulin. Ibayong pinahihigpit 
ang ugnayan ng Hukbo at masa sa pamamagitan ng marubdob na 
gawaing pagmumulat, pag-oorganisa at pagpapakilos. Katuwang 
ito ng masang magsasaka sa mga antipyudal na pakikibaka at 
pagpapatupad ng tunay na repormang agraryo. Pinangungunahan 
nito ang pagtatayo ng mga organo ng kapangyarihang pampulitika 
sa kanayunan. Dito nagsasanay ang anakpawis sa paggugubyerno 
at pagtindig sa sarili. 

BALITANG TO 


a 


Sa gitna ng walang tigil at 
masinsing focused military 
operations. (FMO), nailunsad 
ng mga yunit ng BHB sa Timog 
Katagalugan ang 4 na taktikal 
na opensiba ngayong Marso na 
nagresulta sa 14 na kaswalti sa 
hanay ng AFP. 


Marso 3. Bandang 6:20 ng 
hapon, kinomando ng isang tim 
ng Lucio de Guzman Command 
(LAGC) - BHB Mindoro ang 
nakapwestong 4th |IBPA sa 
Brgy. Manoot, Rizal, Occidental 
Mindoro. Pinutukan nila ang 
mga kaaway na may 60 metro ang 
layo sa kanila at tumumba ang 
target. Ligtas namang nakaatras 
ang tim. Matapos nito, nagpasok 
ang mga mersenaryo ng isang 
trak ng sundalo at 1 PNP mobile 
sa Brgy. Manoot para kunin ang 
kanilang kaswalti at magdagdag 
ng pwersa. 


bo. BHB sa TK 


Marso 5. Alas sais ng umaga, 
naglunsad ng dagliang ambus ang 
isang yunit ng Apolonio Mendoza 
Command (AMC) - BHB Quezon 
sa nag-ooperasyong 59th IBPA sa 
Sitio Colong, Brgy. San Francisco 
B, Lopez, Quezon. Pinutukan nila 
ang mga sundalo at pinasabugan 
ng command detonated explosive. 
Tatlo ang patay at isa ang sugatan 
sa 59th IBPA habang ligtas na 
nakaatras ang yunit ng AMC. 


Marso 25. (Matagumpay na 
naisagawa ng isang iskwad ng 
yunit ng LdGC ang aktibong 
pagdepensa laban sa umaatakeng 
tropa ng 203rd Brigade sa ilalim 
ng pamumuno ni Col. Augusto 
Villareal. Lima ang patay at 
tatlo ang sugatan sa 203rd 
Brigade habang walang pinsala 
ang yunit ng LdGC sa labanang 
naganap pasado alas tres ng 
hapon sa Brgy. Panaytayan, 


Itanghal ang Bagong Hukbong Bayan...mula sa pahina 2 


Sa. harap ng  pinatinding 
reaksyunaryong panunupil, ibayong 
nagsisikap ang BHB na magpalakas 
ng pwersa at kamtin ang mga 
rekisitos para sa pagtuntong sa 
mas mataas na antas ng digmang 


bayan. Puspusan itong nag-aaral, 
nagsasanay at nagpapatibay 
ng hanay. Pinapalalim at 
pinahihigpit ang pagtangan ng 


bawat Pulang mandirigma sa mga 
disiplina, alituntunin, higit lalo 
sa proletaryong paninindigan na 
salalayan ng kanyang pagiging 
rebolusyonaryo. 


Mahigpit na tumatalima ang 
BHB sa linya ng matagalang 
digmang bayan. Pursigido itong 
nagsusulong ng malaganap at 
masinsing pakikidigmang gerilya na 
umaani ng papalawak at papalalim 
na suporta ng mamamayan. Sa 
tulong ng masa, nagtutuklas ito ng 
mga taktika at paraan para biguin 
ang mga atake ng AFP-PNP at 

maglunsad ng mga TO sa gitna ng 
mga FMO-RCSPO. Mahigpit nitong 
katuwang ang milisyang bayan sa 
pagtupad sa mga misyon. 


Malinaw ang mga batayan kung 
bakit hindi magagawang talunin ng 
kahit sinong rehimen, higit lalo ng 
hibang at hangal na gubyernong 
Duterte, ang Bagong Hukbong 


Bayan. Sa harap ng 
teroristang rehimen, 
ipinakikita ng 
rebolusyonaryong 
hukbo ang 
determinasyon at 
katatagan sa 


pakikidigma para sa 
inaadhikang 
maunlad, makatao, 
at mapayapang 
lipunan. Buong 
pusong naglilingkod 
at handang mag- 
alay ng buhay ang 


log 14 na kaswalti natamo ng AFP sa 4 na opensiba ng 


Mansalay, Oriental Mindoro. Sa 
pagkatalo ng pasistang tropa, 
11 ulit na kinanyon ng howitzer 
ang hangganan ng mga bayan ng 
Mansalay at Roxas. 


Marso 28. Nasorpresa ang 
nakahimpil na tropa ng 203rd 
Brigade sa Brgy. Malu, Bansud, 
Oriental Mindoro nang paputukan 
ito ng isang tim ng BHB Mindoro 
sa layong 10 metro. lsa ang 
napaslang sa mga kaaway habang 
walang kaswalti sa BHB. 


Ayon kay Armando Cienfuego, 
tagapagsalita ng MGC - BHB TK, 
“Tungkulin ng BHB na durugin 
ang mga pwersa ng estado at 
ipagtanggol ang mamamayan sa 
mga atake nito. Pursigido ang 
MGC-BHB TK na biguin ang 
terorismo ng rehimeng Duterte 
at pagbayarin ito sa mga krimen 
nito sa bayan.” 


mapasakamay ng 
ang pampulitikang 


BHB upang 
mamamayan 


kapangyarihan at mahawan ang 
landas tungo sa mithing sosyalistang 
bukas. 

PANGUNAHING LATHALAIN 


Sumusulong ang mga babaeng mandirigma sa TK 


A?3 mga larangang gerilya sa TK ay tahanan at pandayan ng rebolusyonaryong kababaihan na nais mag- 
ambag ng sarili sa digmang bayan. Sa panunungkulan ni Duterte, umabot sa 2096 ng pwersa ng MGC-BHB 


TK ang babae. 


Buong sikhay na ginagampanan 
ng mga kababaihang mandirigma 
ng Bagong Hukbong Bayan sa 
rehiyon ang lahat ng tipo ng gawain 
kaya tuluy-tuloy na sumusulong, 
umaangat at napapanday ang 
kanilang kakayanan bilang mga 
rebolusyonaryo. Susi ang papel 
ng mga kababaihan sa pagganap 
bilang mga pinunong militar, 
pampulitika at medik ng mga 
yunit ng hukbong bayan. Habang 
tumutupad sa tungkulin, bumubuo 
rin sila at nagpapaunlad ng mga 
rebolusyonaryong pamilya. Ang 
lahatang panig na pagsulong ng 
kababaihan ay makikita sa buhay 
nina Ka Pam at Ka Lori, mga babae 
sa unahan ng digmang bayan sa TK. 


Matikas at mahusay na kumandera 


Malinaw na atas sa tamang 
panahon. Batayang prinsipyo 
ito sa mahusay na pagkukumand 
na kabisado ni Ka Pam, isang 
kumandera ng BHB sa TK. Sa 
gitna ng palitan ng mga putok, 
lumulutang ang mataginting niyang 
tinig na nagtatakda ng maniobra ng 

Pulang hukbo. “ASOLT, 2ND 
TIM!” o di kaya'y “REIMPORS NG 
MASINGGAN!”. Kilala ng mga 
kasama at agad na sinusunod ang 
kanyang boses. 


Nagmula si Ka “Pam sa 
rebolusyonaryong pamilya ng mga 
maralitang magsasaka. Taglay ang 
pisikal na lakas at wastong aktitud, 
nagpaunlad siya ng sarili hanggang 
hirangin na commanding officer 
(CO) ng kanyang yunit at kalauna'y 
opisyal ng pangunahing yunit 
gerilya ng BHB sa rehiyon. Patunay 
siya na malulubos ng kababaihan 
ang kanilang potensyal sa loob ng 
rebolusyonaryong Hukbo. 


Huwarang gerilyang 
mandirigma si Ka Pam. Disiplinado 
siya sa pagsasabuhay ng mga 
regulasyong militar sa platun, mula 
gising-bangon-pak-ap hanggang 
pagtataliba sa gabi. (Organisado 
rin siya--palaging masinop ang 
kubo at nakapak-ap ang gamit--at 


mahusay sa pag-iiskedyul ng mga 
gawain. 


Kwento ng isang kasama, 
natutunan niya kay Ka Pam na 
kayang-kayang pagsabayin ang 
gawaing produksyon, pagsisiyasat, 
at 8 pamilyarisasyon sa erya. 
“Minsan sumama kami sa masa na 
mamulot ng sihi sa tabing dagat. 
Nakapagpamilyarisa na kami ng 
tabing dagat, nakapagsiyasat pa 
habang tumutulong sa kabuhayan 
ng masa.” 


Hindi lamang sa pag-oorganisa 
ng tropa sa pang-araw-araw 
magaling si Ka Pam. May angkin din 
siyang talino sa pagsusuri sa kilos ng 
kaaway at tereyn. Dahil sa wastong 
pagbasa, nauuna ng hakbang at 
hindi nadedepensiba ang yunit 
na kanyang pinamumunuan. 
Pagdating naman sa mga taktikal 
na opensiba, inaasahan siyang 
mamuno sa mga tim na pang-asolt 
o pampigil sa mga kaaway. 


Naikukwento ng mga kasama 
na iyakin si Ka Pam tuwing may 
mga tunggalian sa ideya subalit 
matapang sa mga labanan. Sa halos 
tatlong dekada sa Hukbo, wala 
siyang rekord ng pamamahinga o 
pag-alis. Dito na siya nag-asawa 
at nagkapamilya. Matagumpay 
nilang itinatag ng kanyang asawa 
na kumander din ng BHB ang 
isang rebolusyonaryong pamilya. 
Ipinagmamalaki nilang pultaym na 
rin sa hukbong bayan ang isa nilang 
anak na babae. 


Matatag na giya sa pakikidigma 


Sisilay pa lang ang araw ay 
naka-pots at baril na si Ka Lori, 
handa nang magrekon kasama 
ang sinasanay na bagong 
mandirigma. Sa kalaliman naman 
ng gabi, maaaninag ang liwanag 
ng flashlight sa kanyang kubo 
habang inaaral niya ang plano 
ng yunit kinabukasan. Ganito 


MARSO 2021 


ang buhay bilang opisyal sa pulitika 
ng  BHB--pinakahuling natutulog, 
pinakamaagap na gumigising. 


Political instructor (PI) ng isang 
yunit ng BHB sa TK si Ka Lori. Bilang 
PI, tungkulin niyang itaas ang 
pampulitikang kamulatan ng Hukbo at 
pangunahan ang gawaing pampulitika 
sa hanay ng masa. Mahigpit din niyang 
tinutuwangan ang CO sa pagbasa 
sa kalagayang panseguridad at pag- 
oorganisa ng mga istap sa lohistika 
at medikal. Ika niya, kailangang 
subaybayan ang lahat ng aspeto ng 
gawain para matiyak ang mahusay na 
paggana ng yunit at mataas na moral 
ng mga kasama. 


Malapit na kaibigan at kung 
minsa'y nanay ang turing kay Ka Lori 
ng kanyang mga kasama sa yunit. 
Bukas ang kanyang kubo para sa 
sinumang nais maglabas ng suliranin 
o isipin. Kahit hindi nagbibisyo, lagi 
siyang may baon na tabako na kanyang 
iaalok sa mga kasamang gustong 
makipagkwentuhan. 


Kahit malapit sa mga kasama, hindi 
liberal si Ka Lori. “Prangka siya kapag 
nagpapaabot ng puna, pero maluwag 


sa pagtanggap ng puna sa kanya. Kahit magkaroon ng 
mahabang tunggalian, hindi nagbabago ang turing at 
pakikitungo niya sa mga kasama,” kwento ng kanyang 


kasama sa yunit. 


Makulay at makabuluhan 


Pulang mandirigma. 


sa bata. 


Nahanap nina Ka Pam at Ka Lori ang layunin ng 
kanilang buhay habang nagpupunyagi sa digmang 
Hinubog nila ang kanilang mga sarili upang 
maging mga rebolusyonaryong ina at asawa hindi 
laman kundi 
mamamayang inaapi't pinagsasamantalahan. Hinarap 
nila nang buong tapang at naigpawan ang bawat hamon 
sa pakikipaghamok sa malupit at mersenaryong kaaway. 
Patunay sila sa katotohanan ng sinasabi ni Kasamang 
Mao Zedong na hawak ng kababaihan ang kalahati ng 
kalangitan at upang magtagumpay ang rebolusyon, 
kailangang ang kanilang paglahok dito. 


bayan. 


lamang sa kanilang dugo't 

ang mahigit 
dekadang paglilingkod ni Ka Lori sa BHB. 
matinding pagsubok na kanyang pinagdaanan ang 
pagkahuli ng kaaway sa kanyang asawa na isa ring 
Bagamat nalulungkot, 
nabawasan ang kanyang pagpupursige sa mga gawain. 
Sa katunayan, sa panahong ito'y tumanggap siya ng mas 
mabibigat na responsibilidad mula sa Partido. Patuloy 
rin siya sa paggabay at pangangalaga sa kanyang anak 
sa pamamagitan ng pagmumulat sa mga nagpapalaki 


Rebolusyonaryong mamamayan sa 
TK, pinagdiriwang ang ika-110 taon ng 
Pandaigdigang Araw ng Kababaihan 


Sinalubong ng rebolusyonaryong pwersa sa Timog Katagalugan (TK) 
ang ika-110 Pandaigdigang Araw ng Kababaihan ng mainit na pagbati at 
pagsaludo sa magigiting na babaeng mandirigma at rebolusyonaryo sa 
rehiyon. 


Nagbigay-pugay ang PKP-BHB-NDFP sa TK sa mga ambag ng kababaihan 
sa pagsusulong ng pambansa demokratikong rebolusyon. Dinakila nila 
ang magigiting na kababaihang martir na nagbuwis ng kanilang buhay 
alang-alang sa sambayanan. 


Ayon kay Patnubay de Guia, tagapagsalita ng NDFP-TK, “Kahanga-hanga 
ang ipinamalas ninyong katapangan at dedikasyon sa pagsusulong ng 
mga pakikibaka hindi lamang para sa inyong mga karapatan at kagalingan 
bilang mga babae kundi higit sa lahat sa pagsusulong ng kapakanan at 
makauring interes ng malawak na masa ng sambayanang Pilipino.” 


Pulang saludo naman ang iginawad ng Melito Glor Command (MGC) 
-BHB TK sa mga kababaihan. Ani Armando Cienfuego, tagapagsalita ng 
MGC, “Tinatanganan ng mga kababaihan ang sulo ng pakikibaka. Hindi 
sila aatras at patuloy na lumalaban para biguin ang terorismo ng rehimeng 
Duterte. Lumalahok sila sa pambansa demokratikong rebolusyon para 
ibagsak si Duterte at itayo ang tunay na gubyernong bayan na magsusulong 
at mangangalaga sa karapatan at kagalingan ng buong sambayanan.” 


a. ii ami aa hi a a 


isang 
Isang 


hindi 


pati sa 

TUGE 


NI PATNUBAY DE GUIA 


Bakit bigo ang tugon ng rehimeng 
Duterte sa COVID-19? 


pa taon mula unang magkaroon ng kaso ng COVID-19 sa Pilipinas, subalit hindi ito nagawang sansalain 
ng rehimeng Duterte bagkus nagkaroon pa ng panibagong sikad ng mga kaso nitong 2021. Sa pagtatapos 
ng Marso, umabot na ng 747,288 ang mga kaso ng impeksyon kung saan 13,297 ang mga namatay. 
Pumapangalawa ang Pilipinas sa Indonesia sa pinakamaraming nahawahan ng virus sa Timog-silangang Asya. 


Malinaw pa sa sikat ng araw ang 
kapalpakan ng rehimeng Duterte sa 
pagharap sa pandemyang COVID-19. 
Isang kabalintunaan ang paninisi 
ng rehimen sa taumbayan gayong 
ang kainutilan at kapalpakan nito 
ang dahilan ng higit na paglaganap 
ng sakit. Naghahasik pa ito ng 
takot para supilin ang lehitimong 
karaingan ng mamamayan. 


Korapsyon sa pondo 


Hindi. maililingid. na 5 ang 
kabagalan at pagkaantala ng mga 
serbisyong pangkalusugan sa 
panahon ng pandemya ay bunsod ng 
pangungurakot ni Duterte sa pondo 
ng bayan. Ipinasa ng rehimen 
ang Bayanihan to Heal as One Act 
noong Marso 25, 2020 na nagbigay 
ng kapangyarihan sa kanya na 
galawin ang P275 bilyon sa ngalan 
ng kampanya laban sa COVID-19. 
Para umano ito sa pagbibigay ng 
ayuda sa lahat ng apektadong 
sektor sa pamamagitan ng social 
amelioration program (SAP). 
Subalit ang pinaglaanan lamang ng 
SAP ay 18 milyong benepisyaryo 
o 16946 lamang ng kabuuang 
populasyon at napakabagal pa 
dahil sa burukratikong buhol-buhol 
ng pamamahagi. May 900,000 
pamilya pang dumaraing na hindi pa 
nakatanggap ng ayuda na karamihan 
ay mga maralita ng lungsod, 
magsasaka, manggagawa at mala- 
manggagawa. 


Patuloy na nagkamal ng yaman 
ang mga nasa poder sa gitna ng 
pandemya kagaya ng alagad ni 
Duterte na si Department of Health 
(DOH) secretary Francisco Duque Ill. 
Sangkot siya sa kurapsyon sa pagbili 
ng mamahaling personal protective 
equipment (PPE) ng DOH at paglustay 
sa P2 bilyong pondo ng ahensya 

para sa gamot at suplay medikal. 
Nalantad ang kanyang kurapsyon sa 
dinambong na P15 bilyong pondo ng 
Philhealth sa kanyang termino. 


Kasalukuyan ding iniimbestigahan 
ang S1.2 bilyong inutang mula sa 
World Bank, Asian Development 
Bank at. Asian. Infrastructure 
Investments Bank para sa 
bakuna. Kwestyunable kung saan 
napunta ang pera gayong wala 
pang naisasarang kontrata ang 
gubyernong Duterte sa alinmang 
kumpanyang pharmaceutical. 
Barumbadong sumagot si Duterte 
na “nasa bangko ang pondo.” 


Mga palyadong solusyon 


Palyado ang mga solusyon ni 
Duterte at binalewala ang panukala 
ng mga eksperto. Simula pa lamang, 
hindi ipinatupad ang travel ban sa 
China na pinagmulan ng COVID-19. 
Sa kabila ito na sing-aga pa ng 
Disyembre 30, 2019 ay inalertuhan 
na ng China ang World Health 
Organization (WHO) sa pagsiklab 
ng epedemik ng pulmunya sa 
Wuhan City, Hubei sa China mula 
sa di malamang pinagmumulan na 
una nilang tinawag na 2019-nCovV. 
Patuloy na dumagsa sa Pilipinas 
ang mga turistang Chinese mula 
Wuhan at pagpasok sa bansa ng 
mga POGO na pinatatakbo ng mga 
Chinese at mga manggagawang 
mula China. 


Minaliit lamang ni Duterte ang 
banta at panganib ng pandemya. 
Hindi pinakilos ang buong sistema 
ng pampublikong kalusugan 
para magsagawa ng 5” 5"mass 
testing, contact tracing, libreng 
pamamahagi ng face masks at iba 
pang hakbanging kontra-COVID-19. 
Mas inatupag nito ang paghihigpit 
at militaristang lockdown nang 


walang malinaw na programa para 
tugunan ang pangangailangan ng 
apektadong mamamayan. 


Labis ring “pinabayaan ang 
medical frontliners.. Napakaraming 
manggagawang pangkalusugan 
ang nagkaroon ng COVID-19 at 
namatay dahil sa hindi pagtitiyak 
ng gubyernong Duterte sa kanilang 
kaligtasan. Kapos na kapos ang mga 
PPE para sa kanila. Pinagtatrabaho 
sila sa napakahabang oras nang 
walang kapalit, kumpensasyon at 
halos walang pahinga. 


Nagkukumahog pa rin ang 
gubyernong Duterte na makakuha 
ng mga bakuna. Sa ngayon, lagpas 
sa 2 milyon dosis pa lamang ang 
dumating na bakuna at hindi 
sapat para sa inaasam nitong herd 
immunity kung saan target na 
mabakunahan ang 70-80 milyong 
Pilipino ngayong taon. 


Hindi rin tinugunan ng rehimeng 
Duterte ang pangangailangan sa iba 
pang sektor gaya ng transportasyon 
at edukasyon. Ginipit ang daang 
libong OFW na na-stranded at hindi 
makauwi dahil sa lockdown. Marami 
sa kanila ang nagkasakit at naubos 
ang naipong pera. Palpak rin ang 
online at distance learning sa sektor 
ng edukasyon dahil ipinatupad ito 
nang kulang ang mga pasilidad at 
kagamitan at hindi naihanda ang 
mga kurikulum bukod sa palyado ang 
serbisyo ng mga internet provider. 


Umabot sa 12 milyong 
mamamayan ang walang trabaho 
habang sumirit pa ang presyo ng 
mga pangunahin bilihin. Naisadlak 
ang Pilipinas sa ibayong krisis na 
walang kaparis sa buong kasaysayan. 
Niluwagan ni Duterte ang lockdown 
upang diumano bumangon ang 
ekonomiya. Subalit nagdulot 

lamang ito ng pagdami ng mga kaso 
ng COVID-19 sa bansa dahil inuna 
ang pagluluwag ng ekonomya nang 
hindi tinitiyak na mabakuhan muna 
ang populasyon. Bukod sa NCR, 
sumikad na ang mga impeksyon sa 
Cavite, Laguna, Bulacan at Rizal. 
Noong Marso 15, mayroong 21,275 
kabuuang kaso ng COVID-19 sa 
Laguna. Mula sa naitalang 496 
na aktibong kaso sa probinsya 
noong Marso 1, umakyat at halos 
dumoble ang aktibong kasong 
naitala tungong 938 noong Marso 
15. Karamihan sa mga nagkasakit ay 
mga manggagawa. 


Bulok na sistemang pangkalusugan 


Pinalala ni Duterte ang bulok 


at  komersyalisadong sistemang 
pangkalusugan sa Pilipinas. 
Nakabatay ang pagbibigay ng 


serbisyong pangkalusugan sa 
insurance o PhilHealth imbes na 
paunlarin ito sa pamamagitan ng 
pagpapatayo ng mga pasilidad sa 


pananaliksik, imprastrukturang 
pangkalusugan at programa 
sa pangangalaga sa mga 
manggagawang pangkalusugan. 


Dahil sa patakarang pribatisasyon, 
pinalit “ang badyet para sa 
kalusugan. Noong 2020, binawasan 
pa ng rehimen ang badyet para 
sa pagsasaliksik sa mga sakit at 
epidemya. 


Hanggang ngayon, walang 
kakayahan at lalong lumilinaw sa 
mamamayan ang pagpapabaya ng 
gubyernong Duterte. Kulang 
na kulang ang mga pasilidad 
para sa mga nagkakasakit ng 
COVID-19. Mayroon lamang 
456 na pribado at pampublikong 
ospital sa bansa na may kakayahan 
para rito. Sa pagsikad ng mga kaso . 
ngayong buwan, inilagay sa high risk 
ang 70-804 ng mga ospital sa Metro 
Manila na nangangahulugang halos 
mapuno na ang kanilang kapasidad. 


Militaristang solusyon 


Sa halip na lutasin ang 
problema sa pandemya sa paraang 
medikal at siyentipiko, pinagtuunan 
ng rehimen ang pagpapatupad 
ng militaristang  lockdown na 
pinakamahaba sa buong mundo. 
Hindi nito nagawang sansalain ang 

COVID-19, bagkus nagdulot pa ng 
pagdami ng mga kaso ng paglabag 
sa karapatang tao at naghasik ng 
kultura ng takot. Nagpataw ng 
curfew ang rehimen at pinagbawal 
ang mga pagtitipon. Dinadakip at 
ikinukulong ang mga aktibista at 
karaniwang mamamayan sa ngalan 
ng paglabag sa mga health protocol. 
Sa kanayunan, nagtatago ang mga 
focused military operations (FMO) 
at retooled community support 
program operations (RCSPO) sa mga 
diumanong covid-related missions. 


Sa gitna ng pandemya, iniratsada 
ni Duterte ang Anti-Terror Law 
(ATL) upang pigilan ang anumang 
pagtutol ng taumbayan at ipataw 
ang kanyang pasistang diktadura. 
Ginawa niyang sandata ang ATL 
upang atakihin ang sinumang 
tumututol sa kanyang patakaran. 


Ang kabiguan ni Duterte sa 
pagharap sa pandemya ay pilit 
niyang pinagtatakpan gamit ang 
panlilinlang at panunupil. Subalit 
nalantad pa ang awtoritaryan at 


pansariling adyenda ng kanyang 
rehimen. Lumubha pa ang krisis 
pang-ekonomiya sa bansa na 


nagdulot ng malawakang ligalig sa 
mamamayan. 


Tugon ng taumbayan 


Marapat lamang na buuin ang 
pinakamalawak na nagkakaisang 
sambayanang 


prente ng 


Pilipino para igiit ang karapatan sa 
serbisyong panlipunan at labanan 
ang militaristang lockdown. 
Maglunsad ng paparaming 
pakikibakang bayan upang singilin 
si Duterte sa kanyang kapalpakan at 
kainutilan. Patuloy na ipanawagan 
ang pagbuwag sa IATF-EID at 
magbuo ng bagong task force na 
binubuo at pinamumunuan ng mga 
dalubhasa sa syensya, medisina at 
nakahahawang mga sakit. 


Hangga't nananatili ang 
teroristang rehimeng Duterte sa 
poder, walang maasahang kalutasan 
ang mamamayang Pilipino sa 
pandemyang COVID-19 at iba pang 
krisis sa lipunan. Nasa pagkilos ng 
mamamayan ang kapasyahan para 
igpawan ito. Sa kanilang paglahok 
sa. demokratikong 58 8srebolusyong 
bayan makakamit ang kanilang mga 
demokratikong interes kabilang 
ang programa para sa kalusugan, 
edukasyon at iba pang serbisyong 
panlipunan na tunay na maglilingkod 
sa mamamayan. 


Sa kanayunan, ang 
demokratikong gubyernong 
bayan (DGB) ay nagpapatupad 


ng siyentipiko at Tmakamasang 


sistemang (pangkalusugan upang 
labanan ang COVID-19. Sa 
Timog Katagalugan, kagyat na 


bumuo ng programa ang mga 
rebolusyonaryong komite sa 
kalusugan para sansalain ang sakit. 
Sa tulong ng BHB, isinasagawa nila 
ang kampanyang edukasyon at 
sanitasyon sa mamamayan, lalo 
sa mga lugar na inabandona ng 
estado. Naglulunsad din sila ng 
mga klinikang bayan kung saan 
libre ang check-up at gamot. 


Patunay sa tagumpay ng 
kampanyang ito ang walang 
naiulat na mga kaso ng COVID-19 
sa. mga. larangang gerilya. 
Nakapaglunsad pa ng ibang 
serbisyong panlipunan ang mga 
lokal na organo ng kapangyarihang 
pampulitika ng DGB sa mga saklaw 
nito sa larangan ng edukasyon at 
produksyon. Sa loob ng mga yunit 
ng BHB, face-to-face ang mga klase 
ng Literasiya at Numerasiya. Palagi 
ring katuwang ng mga magsasaka at 
katutubo ang BHB sa pagsasaka. 

BANTAY KARAPATAN 


Madugong crackdown ng rehimen sa TK 


ampu ang patay habang walo ang dinakip sa Timog Katagalugan sa isinagawang madugong crackdown ng rehimeng 
Duterte ngayong Marso. Ang mga biktima ay mga aktibista na inatake at ginawang tropeo sa ngalan ng marumi at 


kontra-rebolusyonaryong gerang pinamumunuan ng NTF-ELCAC. 


Dalawang aktibista ang inaresto 
sa Laguna noong Marso 4. Dinakip 
si Ramir Corcolon, myembro ng 
pambansang konseho ng Courage 
(samahan ng mga kawani ng 
gubyerno), sa San Pablo at Arnel 
Laguinas, dating unyonista sa 
pabrika ng Honda sa Sta. Rosa. 


Noong Marso 7, naganap ang 
Bloody Sunday kung saan siyam na 
aktibista ang pinaslang at inaresto 
ang iba pa sa singkronisadong 
operasyon ng PNP-CALABARZON na 
COPLAN ASVAL sa iba't ibang bahagi 
ng Cavite, Laguna, Batangas at Rizal. 


Bandang 7 alas kwatro ng 
madaling araw, pinasok ng mga 
armadong elemento ng (Criminal 
Investigation and Detection Group 
(CIDG) Regional Force Unit 4A, 
Regional Mobile Force Battalion 
(RMFB) 4A at Nasugbu Municipal 
Police Station (MPS) ang kubo ng 
mag-asawang sina Ariel at Chai 
Evangelista sa tabing-dagat ng 
Brgy. Calayo, Nasugbu, Batangas. 
Pinaslang ang mag-asawa habang 
nakatakas ang kanilang 10-taong 
gulang na anak. Ang mag-asawa ay 
kasapi ng Ugnayan ng Mamamayan 
Laban sa Pagwawasak ng Kalikasan 
at Kalupaan (UMALPAS KA), isang 
organisasyon na tumututol sa mga 
mapanirang eco-tourism project sa 
Batangas. 


Alas singko y medya ng umaga, 
nireyd ng mga pulis ang opisina 
ng Workers Assistance Center 
(WAC) sa Dasmarifias, Cavite. 
Tinipon ng mga pasista ang tatlong 
aktibista at inihiwalay si Emmanuel 
Asuncion, lider ng Bagong Alyansang 
Makabayan (BAYAN)-Cavite Bbago 
pinatay. 


Sa Rizal, anim na sibilyan ang 
pinaslang ng mga pulis sa loob ng 
kani-kanilang mga bahay. Nireyd ng 
40 pulis at sundalo ng CIDG, Special 
Action Force at 202nd Brigade ng 
Philippine Army ang tahanan ni 
Melvin “Greg” Amistoso Dasigao 

sa Kasiglahan Village, Rodriguez. 
Pinalabas ang kanyang kinakasama 
at dalawang anak at saka siya 
pinatay. Sa parehong komunidad, 
pinatay rin ng mga naturang 
elemento si Mark “Makmak” Licoros 
Bacasno. Sa Brgy. Puray, Rodriguez 
naman, binaril hanggang sa mapatay 
sina Abner at Edward Mendoza. 
Ang mga biktima ay kasapi ng 
San Isidro Kasiglahan, Kapatiran, 
at Damayan para sa Kabuhayan, 
Katarungan at Kapayapaan (SIKKAD 
K3). Samantala, sa Sitio Mina, Brgy. 
Sta. Ines, Rodriguez, pinatay ang 
dalawang Dumagat na sina Puroy at 
Randy “Pulong” Pineda Dela Cruz. 


Sa parehong araw, magkakasabay 
na inaresto ng mga pulis sina 
Esteban Larwa Mendoza, ang 
Executive.” 7 8Vice President ng 
Organized Labor Association in Line 
Industries and Agriculture-Kilusang 
Mayo UNO (OLALIA-KMU), Elizabeth 
“Mags” Camoral, tagapagsalita ng 
BAYAN Laguna at Nimfa Lanzanas, 
kasapi ng KAPATID-TK sa Laguna, 
Eugene Eugenio, presidente ng 
ARROWS-Antipolo City na kasaping 
organisasyon ng Courage at dalawa 
pa sa Rizal. Nireyd din ang bahay ni 
Lino Baez ng BAYAN-Batangas sa Sto. 
Tomas subalit hindi siya natagpuan 
ng mga pulis. 


Naganap ang Bloody Sunday 


dalawang araw makalipas ang atas 
ni Duterte na “patayin ang lahat 
ng komunista”. 8 Kahalintulad ito 
ng OPLAN SAURON na isinagawa 
sa Negros noong 2019 kung saan 
hinainan ng mga warrant of arrest, 
tinaniman ng mga baril, pinalabas 
na “nanlaban” at saka pinatay ang 
mga biktima. 


Isang linggong binimbin ng 
AFP-PNP ang mga labi nina Greg, 
Makmak, Puroy at Pulong sa 
Antipolo Memorial Homes sa Rizal. 
Pinahirapin ang kanilang mga kaanak 
na bawiin ang kanilang mga labi. 


Noong Marso 28, tinambangan 
at pinagbabaril hanggang mapatay 
si Dandy Miguel ng mga operatiba 
sa paniktik ng AFP sa ASIA 1, Brgy. 
Canlubang, Calamba. Si Miguel ang 
bise presidente ng Pinagkaisang 
Lakas ng Manggagawa sa Timog 
Katagalugan (Pamantik)-KMU at 
pangulo ng unyon na Lakas ng 
Nagkakaisang Manggagawa sa Fuji 
Electric Philippines. 


Nireyd naman ng mga pulis noong 
Marso 30 ang upisina ng Alyansa ng 
Manggagawa sa Engklabo sa Sta. 
Rosa at tinamnan ng mga baril at 
pasabog. 


Sa ulat ng Karapatan-ST, aabot ng 
31 aktibista sa TK ang pinaslang ng 
rehimen simula 2016. 


MARSO 2021 


BALITA 


Umiigting ang pakikibaka ng mamamayang Burmese laban sa 


huntang militar 


Ko ang matatag na protesta ng mamamayang Burmese laban sa Tatmadaw (pwersang militar 
ng Myanmar) na nagsimula noong Pebrero at nagpapatuloy hanggang ngayon sa kabila ng tumitinding 
karahasan ng estado. Pumutok ang malawakang protesta matapos agawin ng Tatmadaw ang kapangyarihan 
sa demokratikong halal na mga lider ng gubyerno at dakpin ang mga kilalang lider ng demokratikong partido 


kabilang si Aung San Suu Kyi. 


Halos 8 araw-araw ang mga 
kilos protesta sa mga sentrong 
lungsod gaya ng Yangon, Nyapidaw, 
Myitkina at 'Mawlamyaing na 
hindi nahadlangan ng pandemya 
at mga atake't pagbabanta ng 
huntang militar. Muling narinig sa 
mga lansangan ang mga awiting 
pamprotesta na napabantog 
noong dekada “80 na kinakanta ng 
nakababatang henerasyon. 


Ipinamalas. ng “mamamayang 
Burmese ang kapangahasan 
at kaparaanan sa paggamit ng 
iba't ibang porma at taktika sa 
pagpoprotesta. Naglulunsad sila ng 
mga gerilyang rali o mga mabilisang 
protesta at nagtayo ng barikada sa 
ilang siyudad. Dinedepensahan ang 
mga barikada gamit ang air guns, 
molotov cocktails, bato, pamalo at 
iba pa. 


Sa mga komunidad, nagtayo ang 
mamamayan ng sistema ng babala 
tuwing gabi tulad ng pagpupukpok 
ng kaldero kapag may namataang 
dayo bilang kontra-hakbangin sa 
mga reyd ng pulis at panggugulo 
ng mga maton na inuupahan ng 
huntang militar. Mayroon ding 
patrolya at mga watch brigade o 
mga lokal na bantay. 


Labis ang brutalidad ng Tatmadaw 
sa mga pagkilos. Aabot sa 550 ang 
pinaslang sa walang pakundangang 
pamamaril ng mga pwersang 
panseguridad sa mga protesta. 
Kabilang sa mga biktima ang 46 bata. 
Bugbog-sarado at kinukulata ng 
baril ang mga nadadakip na ralyista. 
Gumagamit din ang mga pulis ng 
tear gas at stun grenades. 


Pinutol ng Tatmadaw ang internet 
upang pigilan ang pag-uugnayan ng 
mamamayan at pagkalat ng mga 
balita, bidyo at litrato ng karahasan 
ng Tatmadaw sa social media. 

Pinasaklaw ng huntang militar 
ang pang-aatake hanggang sa 
mga rehiyong kontrolado Bs ng 
mga tinatawag ng estado na mga 
armadong etnikong grupo. Noong 
Marso 27, naglunsad ito ng air raids 
sa silangang bahagi ng Karen State 
na nasa ilalim ng Karen National 
Union (KNU). Kumitil ito ng 20 tao 
at sapilitang nagpalikas sa libu- 
libong katutubo. 


Mariing kinundena ng 
internasyunal na komunidad ang 
kalupitan ng Tatmadaw. Nagpahayag 
din ang ilan sa mga armadong 
etnikong grupo sa loob ng Myanmar 
na handa silang suportahan ang mga 
nagpoprotesta kung hindi ititigil ang 


lumalaganap na sa mamamayang 
Burmese ang panawagang mag- 
armas upang gapiin ang mapaniil na 
huntang militar. 


Pinagpupugayan ng PKP-TK ang 
mamamayan ng (Myanmar sa 
kanilang marubdob na pakikibaka 
laban sa huntang militar. “Kailangang 
patuloy na igiit ng mamamayang 
Burmese ang kanilang karapatan sa 
sariling pagpapasya laban sa 
mapaniil na diktadurang militar at 
nang walang sumasagkang dayuhang 
kapangyarihan. Makatarungang 
magsulong ng armadong paglaban 
upang kamtin ang pambansang 
kalayaan at demokrasya,” pahayag 
ng PKP-TK. 


crackdown. Bunsod ng karahasan, 


KILOS PROTESTA 


@ Bigong demolisyon ng community 
/ ia, resort ng mga mangingisda sa 
7 Nasugbu, Batangas 


Nananatiling nakatayo ang community resort ng mga maralitang 
mangingisda sa Sityo Ibayo, Barangay Wawa, Nasugbu, Batangas matapos 
biguin ng mamamayan ang tangkang pagdemolis dito ng mga gwardya ng 
Canyon Cove (CC) noong Marso 22. 


Sama-samang sinalubong at kinumpronta ng mga mangingisda ang 
mga gwardya ng CC na inutusang gibain ang mga cottage sa tabing-dagat 


ng community resort. Walang nagawa ang mga gwardya sa kolektibong 
pagkilos ng mga residente. Nakatayo ang mga cottage sa lupang inaagaw 
ng kumpanya mula sa komunidad. 


Tatlong araw bago ang bigong demolisyon, ipinatawag ng CC ang mga 
lider ng lokal na samahan ng mga mangingisda sa barangay. Pinagbantaan 
ng kinatawan ng CC ang dalawang humarap na lider mangingisda na 
dadahasin ang komunidad kung hindi magkukusa ang mga residente na 
gibain ang mga cottage. 


Ang community resort na dinedepensahan ng mga mangingisda ay 
isang kooperatibang resort na may 100 pamilyang benepisyaryo. Itinatag 
ito ng mga residente bilang tugon sa krisis sa kabuhayan dulot ng 
pandemya. 

BALITA 


Panukalang 3in1 Palawan ng pangkating Alvarez-Duterte, 
ibinasura ng mga Palaweho 
N agwagi ang botong “NO” sa plebesito para sa Republic Act No. 11259 o 3in1 Palawan na naglalayong hatiin ang 


isla sa tatlong probinsya. Batay sa upisyal na resultang inilabas ng Comelec, nakakuha ang “YES” ng 122,223 boto 
habang 172,304 ang bumoto ng “NO” sa isinagawang pamprobinsyang halalan noong Marso 13. 


Mayroong 60.066 voter turnout 
ang plebesito. Lamang ang “NO” ng 
50,081 boto sa “YES”. Nagtamo ang 
“NO” ng 58.489 ng kabuuang boto. 


Ipinagdiwang ng mga Palawefio 
ang resulta ng halalan. Samantala, 
labag sa loob na tinanggap ng 
gobernador ng Palawan na si Jose 
Alvarez ang pagkatalo sa plebesito. 
Aniya, “Ang nawalan dito ay ang 
mamamayang Palawefio.” 


Ayon kay Leona  Paragua, 
tagapagsalita ng NDFP Palawan, 
“Nahadlangan ng tagumpay na 
ito ang maniubrang pulitikal ng 
gubyernong Duterte-Alvarez. Ang 
pagkatalo ng botong 'YES ay 
repleksyon ng malaking diskredito 
sa liderato ni Alvarez.” 


Ang RA 11259 na itinulak ni 
Alvarez. ay naglalayong hatiin 
ang isla sa Palawan del Norte, 
Palawan Oriental at Palawan del 
Sur para umano gawing madali ang 
distribusyon ng ayuda at serbisyo 
sa mamamayan. Noong Disyembre 


2017, ipinasa itong resolusyon 
sa pamprobinsyang lehislatura. 
Pumasa ang panukalang batas sa 
Kamara noong Agosto 2018 at sa 
Senado pagdating ng Nobyembre ng 
parehong taon. Pinirmahan naman 
ito ni Duterte noong Abril 2019. 
Umani ito ng batikos sa hanay ng 
mga Palawefo. 


Ani. Paragua, “Ipinakita ng 
plebisito na hindi nanaisin ng 
mga  Palawefio na  hatiin- 
hatiin ang probinsya para 
dambungin ng pangkating 
Alvarez-Duterte 
at nagriribalang 
imperyalistang China 
at US. Kailangang 
ipagpatuloy ng 3 
mamamayang 
Palaweho ang kanilang 
laban para sa tunay 
na kapakinabangan at 
kagalingan.” 


Ang plebesito ang unang halalan 
na ginanap sa bansa mula nang 


Resulta ng mga boto kada munisipalidad sa Palawan. 


Infographic mula sa Rappler. 


pumutok ang pandemya. Walang 
ulat ng karahasan at panggugulo sa 
buong proseso ng pagboto. 


BANTAY KARAPATAN 


Dagdag na kaso 
ng teroristang 203rd Brigade 
ang pagdukot kina  Kadlos 
at Jeremy  “Eming” Lukmay, 
dalawang Mangyan-Hanunuo at 
mga residente ng Sitio Kilapnit, 
Barangay Panaytayan, Mansalay, 
Oriental Mindoro. Nawawala ang 
dalawa simula pa noong Marso 
25 at hanggang ngayon ay hindi 
pa inililitaw ng mga militar ang 
mga biktima. 


Dinakip ng mga sundalo ng 
4th IB sa ilalim ng 203rd Brigade 
sina Eming at Kadlos noong 
umaga ng Marso 25, ilang oras 
bago ang engkwentro ng 4th IB 
sa BHB. Hinarang sa daan ang 

magkapatid na noo'y papunta sa 
kanilang kaingin para magkaong. 
Pinagsuspetsahan ang mga 
biktima na dadalo sa diumano'y 
“kasalan ng mga NPA” dahil sa 
dalang kaldero at suot na bota 
ni Eming. Kagyat silang hinuli 
kasama ang isa pang katutubong 
nagngangalang Adliw. 


Hawak ng mga sundalo ang 
tatlong inarestong sibilyan 
habang naglalabanan ang 4th IB 
at BHB. Pinadapa ang tatlo sa 
kalsada habang naghihintay na 
matapos ang putukan. Bandang 
alas-otso ng gabi ay pinakawalan 
na si Adliw samantalang isinama 
paalis ng mga sundalo ang 


Dalawang Mangyan-Hanunuo, dinukot ng 203rd Brigade 


magkapatid na Lukmay. 


Tumungo ang mga kapamilya 
ng dalawang biktima sa kampo 
ng militar sa Barangay Hagines 
sa Mansalay makalipas ang ilang 
araw. Wala silang napala dahil 
hindi inamin ng mga sundalo 
kung nasaan ang magkapatid. 


Hanggang ngayo'y hinahagilap 
ng mga kamag-anak ang 
kinaroroonan ng dalawa. Kilala si 
Kadlos na titser ng daycare center 
sa Sityo Kolitob. Buntis siya at 
may isa pang anak. Pumapasok 
naman si Eming bilang senior 
high student sa Fe del Mundo 
National High School. 

BANTAY KARAPATAN 


Mariing kinundena ng 
rebolusyonaryong mamamayan 
ang teroristang panganganyon at 
panghahalihaw ng 203rd Brigade 
ng AFP-PNP sa hangganan ng mga 
bayan ng Mansalay at Roxas sa 
Oriental Mindoro sa pagtatapos ng 
Marso. 


Pinasabugan ng 203rd Brigade 
ng 11 bala ng kanyong howitzer 
ang mga bulubunduking bahagi ng 
Barangay San Vicente sa Roxas at 
Barangay Panaytayan sa Mansalay 
noong Marso 25 at 26. Tinatayang 
200 pamilya ang direktang apektado 
ng panganganyon. 


Pininsala ng kanyon ang mga 
kaingin at. komunidad ng mga 
Mangyan-Hanunuo na naninirahan 
sa lugar. Malaking kawalan ito sa 
kanilang pagkain at kabuhayan 
lalupa't nasa yugto na ng 
paghahanda para magtanim ang 
mga katutubo. 


Kasabay ng panganganyon ang 
panghahalihaw ng 200 sundalo't 
pulis ng 4th IBPA at Regional Mobile 
Force Battalion-4B sa mga nasabing 
barangay. Sapilitan ding ipinatawag 
at dinetine sa elementary school 


Panganganyon at panghahalihaw ng AFP-PNP sa 
Oriental Mindoro 


ang mga residenteng Mangyan 
ng Sityo Boluntad at Tagascan ng 
Barangay San Vicente. Ginutom 
sila't pinagbawalan na pumunta sa 
kanilang mga kaingin. 


Isinagawa ang pangangayon at 
panghahalihaw matapos ang 
engkwentro sa pagitan ng AFP at 
isang yunit ng BHB Mindoro noong 
Marso 25 kung saan nagtamo ang 
mga sundalo ng walong kaswalti. 
Lima ang nasawi habang tatlo ang 
sugatan sa 203rd Brigade. 


KULTURA 


Ang mahalagang lakad ni Ka Libwa 


Ni Ka Jimboy 


aghahanda si Ka Libwa para sa kanyang mahalagang lakad. Dahan- 
dahang itinali sa bewang ang kanyang futol' at kinuha ang kanyang bay- 
ungan? at isinukbit sa kanyang kaliwang balikat habang sa kanan naman ang 
kanyang air gun. Alam na ng kanyang babay? at dalawang anak kung saan 


siya pupunta. 


“Aho maglahawan punta sa mga 
kaufod (Maglalakad ako papunta sa 
mga kasama),” sabi ni Ka Libwa. 


“Ala suge (Hala, sige)!” tugon 
ng kanyang babay at pinabaunan 
siya ng bundo ng kanyang dalawang 
anak. 


Habang tinatahak ni Ka Libwa 
ang masukal na daan at tinatawid 
ang maliliit na sapa, pinag-iisipan 
na niya ang mga sikretong daan 
at atrasan na maaaring gamitin ng 
mga kasama. Sa lalim ng kanyang 
pag-iisip, hindi na niya namalayan 
na malapit na pala siya sa bahay na 
tinutuluyan ng mga kasama. 


Isang masayang kumustahan 
kasabay ang pagdaop ng kanilang 
palad. “Pahinga po muna kayo,” 
sambit ng TL na si Ka Bembol. 
Nagpainit ng tubig si Ka Jim upang 
makapagkape sila. Nagbabantay sa 
labas ng bahay si Ka Oriel habang 
nagpupulong ang mga kasama. 

Pinagkwentuhan nila ang 
kalagayan ng mga komunidad na 
pinaglunsaran ng RCSPO? at FMO? 
ng kaaway. Ayon kay Ka Libwa, 
binubugbog ang mga katutubo, 
kinulong sa kampo nang ilang 
araw, pinipilit na sumuko, may 
mga tinortyur at maging mga sityo 
lider ay inaresto, ininteroga at 
pinahirapan. Lalong nagalit ang 
mga kasama sa ibinahagi ni Ka 
Libwa. 


Kinabukasan matapos 78s 8ang 
almusal, lumarga na ang tim kasama 
si Ka Libwa. Tahimik at maingat ang 
kanilang mga hakbang. Sumisenyas 
lang kung nais nilang magpahinga o 
uminom sa daan. Iginiya sila ni Ka 
Libwa sa lihim na daan hanggang sa 
makarating sa kanyang bahay. 


Sinalubong sila ng pamilya ni Ka 
Libwa. Nag-alok ang babay ni Ka 
Libwa ng mainit na bundo. Habang 
kumakain, pinag-usapan na nila ang 
plano sa operasyon. Nagkaisa sila 


na isama si Ka RD at Ka Dolinog, 
anak ni Ka Libwa, para makatulong. 
Sina Ka Libwa, Ka RD at Ka Dolinog 
ay mga kasapi ng Milisyang Bayan 
(MB). 


Malalim na ang gabi nang 
dumating sina Ka RD at Ka Dolinog. 
Lumipas nang mapayapa ang gabi. 
Ang tanging maririnig lang ay ang 
mga panggabing ibon at mga kulisap 
na sinasabayan ng pagaspas ng 
hanging amihan. 


Isang malamig na umaga ang 
dumatal. Maya-maya'y naghain na 
ng almusal na bundo ang babay ni 
Ka Libwa. 


Matapos kumain, nagpulong 
ang tim kasama ang tatlong MB. 
Ang babay at mga anak ni Ka Libwa 
ang nagbabantay at naghahanda 
ng pananghalian. Si Ka RD ang 
isasama ng tim sa sayt habang si Ka 
Libwa ang maghahanda ng kanilang 
atrasan. Si Ka Dolinog naman ang 
makikiramdam sa reaksyon ng masa 
at kaaway. 


“Ngayon lang ako hahawak ng 
baril,” tuwang-tuwang sambit ni Ka 
RD. 

Alas-tres ng hapon, narinig nila 
ang ugong ng helikopter. Dali-dali 
nilang inobserbahan ang lipad nito. 
Mababa na ito. Biglang umimik si Ka 
RD, “Mga kasama, ang hagip kong 
balita ay ngayong sabado lilipad ulit 
ang heli.” 


Napaisip ang 'mmga kasama. 
Ano'ng aktibidad mayroon sa sityo? 


Ika-9 ng Enero, alas siete 
ng umaga naglakad ang tim. 
Humiwalay na si Ka Libwa sa apat 
niyang kasama. Mabagal, maingat 
ang bawat hakbang ng tim. Pasikot- 
sikot ang kanilang dinaanan upang 
maging lihim ang pagdikit sa kaaway. 


Habang naglalakad, nakita nila 
ang bakas ng kaaway. Saglit na 
tumigil ang tim upang pag-aralan 
ang bakas. Bago pa lang ang bakas 
kaya doble ingat ang tim nang muli 
silang lumakad. Nang makarating sa 
sayt, siniyasat muna ito ni Ka RD. 


Ilang minuto lang bumalik na si 
Ka RD. “Clear ang pwesto. Hindi pa 
nararating ng recon ng Kaaway!” 


“Maganda!” tugon ni Ka Bembol 
at pumakat na sila. May ubo si Ka 
Oriel kaya pinaalalahanan siya ni Ka 
Bembol na gawan nang paraan na 
hindi marinig ang kanyang ubo. 


Habang nakapakat, nasuri ni Ka 
Bembol na hindi kita ang target na 
kaaway. “Humanap tayo ng bagong 
sayt,” atas ni Ka Bembol kay Ka RD. 


Pagbalik ni Ka RD lumipat na sila 
sa bagong pwestuhan. Pagdating 
sa naturang pwesto, muli silang 
pumakat.. Nag-obserba. Nakita 
nilang maraming masa. Halo ang 
mga matanda at bata pero mas 
marami ang mga bata. 


“Hindi natin pwedeng barilin ang 
kaaway sa baba, madadamay ang 
mga masa,” wika ni Ka Bembol. 


Napaisip ang tim. laatras na ba 
ang operasyon? 


Nakarinig sila ng ugong ng 


helikopter. Nagtinginan sina Ka 
Bembol at Ka Jim. Nagbago ang 
plano. 


“Wag na nating isnaypin ang 
kaaway, bagkus ang heli na ang ating 
babarilin. Paglampas dito sa ating 

pwesto saka natin banatan.” atas ni 
Ka Bembol. 


Dumaan na ang helikopter, 
sinipat ito ni Ka Bembol at saka 
nagpakawala ng signal fire. PAK! 
Sumunod naman sina Ka Jim, Ka 
Oriel at Ka RD. PAK! PAK! PAK! 


Maya-maya'y nagkumand na si 
Ka Bembol ng “atras”. Kasabay ng 
kanilang pag-atras ang pagtalilis 
ng helikopter at makalipas ng ilang 
minuto ay gumanti nang walang 
patumanggang pamamaril ang mga 
kaaway. 


PAK! 
BRATTT!... 


PAK! PAK! BRATTTT!! 


Muling binagtas ng tim ang mga 
pasikut-sikot na daan at maliliit na 
sapa. Dobleng ingat ang kailangan 
ipatupad. Malayo pa'y tanaw ng tim 
si Ka Libwa na sagad sa panga ang 
ngiti sa paghihintay. Nakahanda na 
rin ang mainit na pagkain para sa 
pagod na pagod na mga kasama. 
Matapos ang kainan, masayang 
nagkwentuhan ang tim at si Ka 
Libwa. May mga dumating na rin na 
mga masa. 


“Ano'ng nangyari mga kasama?” 
tanong ni Ka Libwa. 


“Tumalilis ang helikopter,” sagot 
ni Ka Oriel. 


Malakas na tawa ang tugon ni Ka 
Libwa, “Ngayon lang ako nakarinig 
nang ganyang kuwento. Yabay 
(Ayos)! 7 Kaya palang itaboy ang 
kinatatakutan na heli.” 


Malalim na ang gabi 
dumating si Ka Dolinog. Kagyat 
siyang nag-ulat. “Mga kasama, 
lumabas na ang mga kaaway, 
kasama ang matataas na opisyal. 
Kaso hindi na sila sumakay ng heli. 
Naglakad sila.” 


nang 


“Nabalitaan mo na ba ang 
nangyari?” tanong ng mga kasama. 


“Ala (Oo)!” nakangiting sagot ni 
Ka Dolinog. “Sabi pala ng mga masa, 
salamat at hindi sila nadamay nang 
barilin ang helikopter.” 


Walang pagsidlan ang tuwa ng 
tim sa ibinalita ni Ka Dolinog. Nang 
gabing iyon muling nagpasalamat 
ang tim kina Ka Libwa at Ka Dolinog. 
“Pasabi rin sa lahat ng masa, 
dahol fagmana-mana (maraming 
salamat).” 


Kinabukasan, sinalubong sila ng 
isang malamig na umaga at 
maliwanag na bukang liwayway. 
Malapit na nga pala ang anibersaryo 
ng Bagong Hukbong Bayan! sambit 
nila sa kanilang mga sarili. Muling 
naglakbay ang tim na hindi alintana 
ang pagod, uhaw at gutom bitbit 
ang kanilang panibagong karanasan 
at panibagong tagumpay! 


Bokabularyo: 

1 futol - itak 

2 bay-ungan - bag 

3 babay - asawang babae 

4 RCSPO - retooled community support 
program operations 

5 FMO - focused military operations 


ai 

